**Informácie týkajúce sa spracúvania a ochrany osobných údajov**

**uchádzačov o zamestnanie na účely výberového konania**

podľa čl. 13 nariadenia Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane údajov) (ďalej len „GDPR“) a § 19 zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o ochrane osobných údajov“)

**I. Identifikačné a kontaktné údaje prevádzkovateľa**

*Názov*: Slovenská konsolidačná, a.s., so sídlom, IČO: 35 776 005, zapísaná v Obchodnom registri Mestského súdu Bratislava III, oddiel: Sa, vložka č. 2257/B.

*Sídlo*: Cintorínska 21, 814 99 Bratislava 1

*Telefónny kontakt*: 02 / 57 289 289

*E-mail:* info@konsolidacna.sk

**II. Kontakt na zodpovednú osobu**

*e-mail:* osobne-udaje@konsolidacna.sk

**III. Informácie týkajúce sa spracúvania osobných údajov na účely výberového konania**

V súlade s čl. 13 GDPR a § 19 zákona o ochrane osobných údajov Slovenská konsolidačná, a.s., ako prevádzkovateľ poskytuje nasledovné informácie:

a) Účelom spracúvania osobných údajov je výberové konanie na obsadenie voľného pracovného miesta, vo vzťahu ku ktorému uchádzač, ako dotknutá osoba podáva žiadosť o zaradenie do výberového konania a v prípade stanovených kritérií na výber uchádzača dokladá nevyhnutné dokumenty vyžadované zo strany prevádzkovateľa v súlade osobitnými predpismi.

b) Spracúvanie osobných údajov na účely výberového konania sa vykonáva na základe žiadosti dotknutej osoby v rámci predzmluvných vzťahov bez súhlasu dotknutej osoby v súlade s čl. 6 ods. 1 písm. b) GDPR a § 13 ods. 1 písm. b) zákona o ochrane osobných údajov a v rámci plnenia zákonnej povinnosti prevádzkovateľa pri zabezpečení všetkých úkonov súvisiacich s výberovým konaním v súlade s čl. 6 ods. 1 písm. c) GDPR a § 13 ods. 1 písm. c) zákona o ochrane osobných údajov.

c) Osobné údaje nie sú poskytované príjemcom, ak osobitný zákon neustanoví inak. Cezhraničný prenos osobných údajov do tretích krajín alebo medzinárodným organizáciám sa neuskutočňuje, prevádzkovateľovi nevyplýva z osobitných predpisov a ani takýto prenos nezamýšľa vykonávať. Prevádzkovateľ nevykonáva ani spracúvanie osobných údajov založené na automatizovanom individuálnom rozhodovaní, nevykonáva profilovanie.

d) Poskytnutie osobných údajov prevádzkovateľovi zo strany dotknutej osoby je nevyhnutné za účelom výberového konania organizovaného prevádzkovateľom; v prípade neposkytnutia osobných údajov by nebolo možné sa zúčastniť výberového konania.

e) Osobné údaje sa spracúvajú po dobu trvania výberového konania a následne 10 rokov v súlade s registratúrnym plánom prevádzkovateľa, schváleným Ministerstvom vnútra SR podľa zákona č. 395/2002 Z. z. o archívoch a registratúrach a o doplnení niektorých zákonov v znení neskorších predpisov.

Prevádzkovateľ po skončení výberového konania bez zbytočného odkladu vráti uchádzačovi, ktorý nebol zaradený do výberového konania, uchádzačovi, ktorý nebol úspešný vo výberovom konaní, a uchádzačovi, ktorý bol úspešný a nebol vybraný vo výberovom konaní, všetky podklady (*prílohy k žiadosti*), ktoré predložil v listinnej podobe. Doklady uchádzača prijatého na základe výberového konania sa uchovávajú po dobu trvania zmluvného vzťahu s dotknutou osobou a následne po dobu vymedzenú v registratúrnom pláne.

**IV. Ochrana práv dotknutých osôb**

Uchádzač je v súlade s čl. 15 až 22 GDPR a § 21 až 28 zákona o ochrane osobných údajov oprávnený prostredníctvom žiadosti uplatniť si nasledovné práva dotknutých osôb:

a) právo na potvrdenie o spracúvaní osobných údajov,

b) právo na prístup k osobných údajov, vrátane relevantných informácií týkajúcich sa spracúvania osobných údajov,

c) právo na opravu nesprávnych a právo na doplnenie neúplných osobných údajov,

d) právo na výmaz osobných údajov,

e) právo na obmedzenie spracúvania osobných údajov,

f) právo na prenosnosť osobných údajov.

Právo namietať a právo na neuplatňovanie rozhodovania založeného na automatizovanom individuálnom rozhodovaní vrátane profilovania sa na účely výberového konania neuplatňuje.

Ak sa dotknutá osoba domnieva, že pri spracúvaní osobných údajov boli porušené jej práva má právo podať na Úrad na ochranu osobných údajov SR sťažnosť, resp. návrh na začatie konania. Adresa: Úrad na ochranu osobných údajov SR, Hraničná 12, 820 07 Bratislava, emailová adresa: statny.dozor@pdp.gov.sk